钦定古今图书集成/明伦汇编/人事典/第055卷 > 尔雅 > 《释诂》
## 钦定古今图书集成/明伦汇编/人事典/第055卷 > 尔雅 > 《释诂》

《蛊》、謟、贰，疑也。

〈注〉蛊惑有贰心者，皆疑也。《左传》曰：“天命不謟。”〈疏〉皆谓疑惑也。郭云：“蛊惑有贰心者，皆疑也”者，案昭元年《左传》，“晋赵孟问于医和曰：‘何谓蛊’？对曰：‘淫溺惑乱之所生也’。于文，皿虫为蛊，谷之飞亦为蛊。在《周易》，女惑男，风落山，谓之蛊。”是蛊惑也。贰者，心疑不一也。《大雅·大明》云：“无贰尔心。”《毛传》云：“无敢怀贰心也。”